Kej sa Tajlanda u poseti Šabačkoj gimnaziji i porodici Mozetić iz Šapca

U maju i junu, Kej sa Tajlanda, učenik na razmeni je posetio naš grad, Školu i bio smešten u hostporodici Mozetić iz Šapca. Učenica Verica Đapanović je uradila kratak intervju sa [Wacharapongom De la Rion](https://www.facebook.com/wacharapong.rion)om, koji je u Srbiji dobio nadimak Kej.

V: Kako ti se dopao naš grad?

K:Šabac nije veliki, ali nije mali.. To je, kako da kažem, srednji grad. Pa, lepo je. Ima centar, da šetamo, ima reku Savu.. Lepo je.

V:Kako si se slagao sa domaćinima?

K:Lepa porodica. Jeo sam palačinke sa šlagom i nutelom i plazmom. I ima neki pekmez.. To nisam jeo. Njihova mačka voli da jede kafu.

V:Šta ti se najviše svidelo u Šapcu?

K:Host porodica.

V: Da li bi voleo da imaš priliku da duže ostaneš u Srbiji?

K: Želeo bih, ako bih imao priliku.

V:Koliko si novih prijatelja stekao?

K: Puno, puno, puno.. Prepuno, ne mogu da brojim.

V: Kako si se odlučio da dođeš baš u Srbiju?

K: Dobio sam stipendiju. Prvi put sam čuo o Srbiji i ništa nisam znao. Sada znam puno. Želeo bih i da idem u Kinu.

V:Da li si ti više naučio o našoj zemlji od tvojih drugova iz Srbije ili oni od tebe o tvojoj domovini?

K:Oni su mene naučili više nego ja njih.

V: Šta je ono što ćeš pričati prijateljima sa Tajlanda o Srbiji i kakve uspomene nosiš odavde?

K: Sve sam im rekao preko skajpa! Svidela mi se srpska hrana, slatka.. Kao plačinke, kao krofne. Ali, torte, to je drugačije, na svakoj proslavi mora da bude torta. Princes krofne..

V: Koliko vremena ti je trebalo da se prilagodiš životu u Srbiji?

K: Najteži je jezik. Trebalo mi je vremena.

V: Koliko truda ti je iziskivalo učenje srpskog jezika i koja je prva srpska reč koju si naučio da izgovoriš?

K: Mnogo teško. Drugačiji je jezik, nije kao ruski. Trudio sam se da naučim. Prvo sam naučio da izgovorim zdravo.

V: Da li su i tebi, kao većini tvojih kolega sa razmene, problem predstavljali padeži?

K: Ja idem u školu, ja bio sam u školi.. Kao lokativ, dativ, instrumental? Ima i aorist. Ovo je najteži jezik na svetu, ima sedam padeža!

V: Šta bi poručio onima koji žele da se uključe u program razmene? Imaš li neki savet za njih?

K: U Srbiju? Nemam pojma.

V: Da li bi u budućnosti opet učestvovao u programu razmene i da li bi tvoj izbor opet bila Srbija u tom slučaju?

K: Može, može. A ja hoću da idem i u Kinu, da studiram kineski. Posle ću, u budućnosti.

V: Osećaš li da si sada u prednosti u odnosu na svoje vršnjake koji nisu učestvovali u ovom programu? K: Naučio sam da budem sa drugom porodicom, da idem na mini razmene.. U svakom gradu je život drugačiji.